Lav et referat af nedenstående tekst:

Tekst:
21 ud af 25 medlemmer af byrådet i Rebild Kommune har i dag indgået budgetforlig for 2020-23. Både Radikale Venstre, Dansk Folkeparti, Det Konservative Folkeparti, Socialdemokratiet og Venstre står bag budgettet. Forud for indgåelsen af budgetforliget vedtog byrådet en budgetprocedure for 2020-23, der har sikret velfærdsområderne ressourcer til det stigende antal børn og ældre. Flere borgere betyder, at der bliver brug for flere hænder til at levere velfærdsydelser i 2020-2023. Der er samtidig tilført midler til arbejdsmarkedsområdet til imødegåelse af den forventede udvikling på området. Det betyder, at der udover budgetforligets elementer samlet set er tilført 17 millioner kroner til budget 2020. Borgmester Leon Sebbelin er tilfreds med budgetaftalen: - Rebild Kommune er inde i en positiv udvikling, og som følge af det stigende børnetal tilfører vi skole- og dagtilbudsområdet i alt 10,5 mio. kr. Ældreområdet får 2,5 millioner kroner, så vi også på det område sikrer den fremtidige velfærd. Det specialiserede socialområde styrker vi med 5,9 millioner kroner, og vi sætter også ind i forhold til arbejdsmarkedsområdet med et løft på 7,5 millioner kroner, siger han. - Med budgetaftalen sikrer vi også ekstra midler til både børn og ældre samt til sundhed. På børneområdet tilføres midler til bedre normeringer i dagtilbud, og på skoleområdet tilføres flere midler til specialundervisning. Sundheds- og ældreområdet får også et pænt løft til at håndtere de udfordringer, der er på området. Forligspartierne er desuden enige om at prioritere den forebyggende indsats. Dette sker bl.a. ved, at Fælles Indsats, kommunens tidlige indsats til børn i dagtilbud og skoler, bliver permanent. Tilbudene til unge og deres forældre under Mental sundhed videreføres ligeledes med det økonomiske løft på sundhedsområdet. Kommunen investerer i budgetperioden i alt 355 millioner kroner i attraktive faciliteter og ny infrastruktur til kommunens borgere. Det gælder for eksempel børnehaver, skoler, byudvikling, byggemodning og kultur- og fritidsfaciliteter. Udgangspunktet for budgetlægningen for 2020 har ikke været nemt på trods af en generelt solid økonomi. - Rebild Kommune er stadig inde i en god udvikling med mange nye indbyggere, attraktiv bosætning og høj erhvervsfrekvens, men for at imødekomme alle de nye tiltag og investeringer, har det derfor også været nødvendigt at reducere budgetterne på nogle områder, lyder det fra forligskredsen. Forligspartierne er enige om, at der med budgettet for 2020 er tale om et rigtig godt budget, som både sikrer flere midler til velfærdsområderne og samtidig sikrer mulighed for fortsat vækst og udvikling.

Referat:
Budget 2020 er faldet på plads, og det giver flere midler til både unge og gamle. Der er blandt blevet råd til ny børnehave, bedre normeringer og bedre skoleveje.